APSTIPRINĀTS:

ar biedrības “Latvijas Paralimpiskā komiteja”

iepirkuma komisijas

7.08.2019. sēdes lēmumu (protokols Nr.1)

GROZĪJUMI

ar biedrības “Latvijas Paralimpiskā komiteja”

iepirkuma komisijas

19.09.2019. sēdes lēmumu

**Biedrības “Latvijas Paralimpiskā komiteja”**

**metu konkursa**

**“Latvijas Paralimpiskā sporta centra izbūvesarhitektoniskā vīzija”**

NOLIKUMS

Metu konkursa iepirkuma identifikācijas Nr. LPK 2019/1

Sarunu procedūras iepirkuma identifikācijas Nr. LPK 2019/1-SP

Rīga, 2019

1. **VISPĀRĪGA INFORMĀCIJA PAR KONKURSU**
	1. **Pasūtītājs**: biedrība “Latvijas Paralimpiskā komiteja”, Reģ. Nr. **40008025464,** juridiskā adrese: Stabu iela 60, Rīga, LV-1011, Tālrunis: +37167809433, Fakss: +37167809433
	E-pasts: info@lpkomiteja.lv.
	2. **Konkurss** – Metu konkurss **“****Latvijas Paralimpiskā sporta centra izbūvesarhitektoniskā vīzija”**, kas organizēts saskaņā ar Publisko iepirkumu likuma (turpmāk – PIL) 8. panta otro daļu un 2017. gada 28. februāra Ministru kabineta noteikumu Nr.107 “Iepirkuma procedūru un metu konkursu norises kārtība” (turpmāk – MK noteikumi) kārtībai.
	3. **Sarunu procedūra** saskaņā ar Publisko iepirkumu likuma 8. panta septītās daļas 8. punkta kā Konkursam sekojoša Sarunu procedūra “Latvijas Paralimpiskā sporta centra izbūvesarhitektoniskā vīzija”, iepirkumu identifikācijas Nr. LPK 2019/1 – SP. Šī Konkursa nolikuma 11.sadaļā ietvertās pamatnostādnes Sarunu procedūras organizēšanai.
	4. **Plānotais Konkursa norises laiks** – no 2019. gada 12. augusta līdz 2019. gada 14. novembrim (piedāvājumu iesniegšana).
	5. **Konkursa dalībnieks** – jebkura fiziska vai juridiska persona, vai šādu personu apvienība jebkurā to kombinācijā, kas iesniegusi piedāvājumu Konkursā saskaņā ar Konkursa nolikuma prasībām Meta īstenošanai.
	6. **Pasūtītāja kontaktpersona** par iepirkuma dokumentāciju un organizatoriska rakstura informāciju – Līga Muzikante, tālr. +371 26 491 200, jautājumus nosūtīt uz e-pastu: liga.muzikante@lpkomiteja.lv. Ja jautājumi tiek iesniegti svešvalodā, tad vienlaikus jāpievieno tulkojums latviešu valodā.
	7. **CPV klasifikators**: 71000000-8 (Arhitektūras, būvniecības, inženiertehniskie un pārbaudes pakalpojumi).
	8. **Konkursa priekšmets** ir apbūves iecere, kas attēlo kompleksu **Latvijas Paralimpiskā sporta centra** teritorijas labiekārtojumu un kompleksu perspektīvo attīstību (turpmāk tekstā – Konkursa objekts). Apbūves iecerei ir jāietver arhitektoniskie un funkcionālie Paralimpiskā centra izveides risinājumi un teritorijas kopējā ģenerālplāna izstrādi ar labiekārtojumu, atbilstoši pilsētbūvnieciskajai situācijai, paredzot Konkursa objekta attīstību (būvniecību) atsevišķās kārtās Tai skaitā priekšlikumi par atsevišķu ēku vai ēku pamatu nojaukšanu, ja tādi ir. Metu paredzēts izmantot kā pamatu turpmākā būvprojekta izstrādei.
	9. **Konkursa mērķis** ir iegūt arhitektoniski kvalitatīvu un funkcionāli pārdomātu, Nolikumā, Projektēšanas programmā ietvertajām un normatīvajos aktos noteiktajām prasībām atbilstošu, un ekonomiski pamatotu Metu “Latvijas Paralimpiskā sporta centra izbūvesarhitektoniskā vīzija”.
	10. **Nolikums** – šis Konkursa nolikums un visi Konkursa nolikuma pielikumi veido tā neatņemamu sastāvdaļu. Jebkura atsauce uz Nolikumu ir uzskatāma par atsauci uz Nolikumu un visiem tā pielikumiem.
	11. **Pircēja profils** — internetā publiski pieejama pasūtītāja vietne valsts elektroniskās informācijas sistēmā (EIS), kurā pasūtītājs ievieto informāciju par turpmākajiem uzaicinājumiem iesniegt piedāvājumus, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.
	12. **Mets** – Konkursa dalībnieka sagatavotā apbūves iecere Nolikumā un tā pielikumā “Projektēšanas programma” noteiktajā apjomā.
	13. **Plānotā – provizoriskā projektēšanas līgumcena**:

Plānotā līguma summa, kuru Pasūtītājs paredzējis Konkursa objekta būvprojekta izstrādei un saskaņošanai (visām būvniecības kārtām kopā) ir līdz EUR 800 000,00, bez PVN.

* 1. **Konkursam iesniegto Metu vērtēšana.**
		1. Metu vērtēšanuveic žūrijas komisija, kas iecelta ar Pasūtītāja 2019. gada 6. augusta lēmumu “Par žūrijas komisijas izveidi Metu konkursa “Latvijas Paralimpiskā sporta centra izbūvesarhitektoniskā vīzija” profesionālai metu novērtēšanai. Žūrijas komisija, kas apstiprināta Konkursa iesniegto Metu vērtēšanai, darbojas šādā sastāvā:

Žūrijas komisijas priekšsēdētājs: Juris Dambis, arhitekts

Žūrijas komisijas locekļi:

1. Gvido Princis, arhitekts
2. Viesturs Briedis, arhitekts
3. Guntis Grabovskis, arhitekts
4. Rūta Krūskopa, arhitekte
5. Aldis Grasmanis, ēku konstrukciju projektētājs
6. Valters Celmiņš, ēku konstrukciju projektētājs
7. Normunds Tirāns, ēku konstrukciju projektētājs
8. Aleksandrs Kiršteins, arhitekts
	* 1. Tehniskā komisija – pieaicinātie/uzaicinātie eksperti ar padomdevēja tiesībām, kas izskata iesniegto Metu atbilstību Konkursa nolikuma prasībām pirms žūrijas komisijas darba uzsākšanas.
		2. Atbildīgais sekretārs– Pasūtītāja iecelta persona, kas nodrošina Metu konkursa norisi un atbild par iesniegto Metu un dalībnieku devīžu anonimitātes nodrošināšanu līdz Metu vērtēšanas beigām. Atbildīgais sekretārs nav žūrijas komisijas loceklis, t.i., piedalās žūrijas komisijas sēdēs bez balsstiesībām.
	1. **Konkursa uzvarētājs** – Konkursa dalībnieks, kuru Konkursa Žūrijas komisija noteikusi par Konkursa 1., 2., 3. godalgotās vietas ieguvēju.
9. **SAZIŅA UN INFORMĀCIJAS APMAIŅAS KĀRTĪBA**
	1. Pasūtītājs nodrošina Ieinteresētajiem Konkursa dalībniekiem brīvu un tiešu elektronisku pieeju Konkursa nolikumam, publicējot to mājaslapā [www.lpkomiteja.lv](http://www.lpkomiteja.lv), sadaļā “Iepirkumi” un Pircēja profilā elektronisko iepirkumu sistēmas mājaslapā <https://www.eis.gov.lv/EIS/>. Pasūtītājs sagatavo un nosūta IUB paziņojumu par Konkursu publicēšanai https://www.iub.gov.lv/.
	2. Informācijas apmaiņa starp iepirkuma komisiju un ieinteresētajiem konkursa dalībniekiem notiek rakstiski – pa pastu vai elektroniski, pieprasījumus adresējot metu konkursa “Latvijas Paralimpiskā sporta centra izbūvesarhitektoniskā vīzija” ID Nr. LPK 2019/1, iepirkuma komisijai (turpmāk – Iepirkuma komisija). Atbildes uz attiecīgā piegādātāja informācijas pieprasījumu tiek sniegtas, nosūtot rakstisku atbildi elektroniski bez droša elektroniskā paraksta, papildus nosūtot informāciju uz piegādātāja norādīto pasta adresi, vai nosūtot elektroniski uz elektroniskā pasta adresi ar drošu elektronisko parakstu, kā arī ievietotas Elektronisko iepirkumu sistēmas [www.eis.gov.lv](http://www.eis.gov.lv) (turpmāk – EIS) e-konkursu apakšsistēmas attiecīgā Konkursa sadaļā. Ieinteresētais Konkursa dalībnieks jautājumus par Nolikumu iesūta e-pastā liga.muzikante@lpkomiteja.lv vai iesniedz Pasūtītajam, izmantojot elektronisko iepirkumu sistēmu.
	3. Ieinteresētais Konkursa dalībnieks var uzdot jautājumus par Konkursu ne vēlāk kā 30 dienas pirms Metu piedāvājumu iesniegšanas termiņa beigām.
	4. Pasūtītājs pēc jautājumu par metu konkursa nolikumu uzdošanas termiņa beigām 10 dienu laikā sagatavo rakstisku atbildi uz visiem jautājumiem un nodod to atbildīgajam sekretāram. Atbildīgais sekretārs nekavējoties nosūta atbildi visām jautājumus iesniegušajām personām un vienlaikus ievieto šo informāciju Pircēja profilā, kur ir pieejami konkursa dokumenti – Nolikums, norādot arī uzdoto jautājumu, kā arī ievieto pircēja profilā elektronisko iepirkumu sistēmas tīmekļvietnē <https://www.eis.gov.lv/EIS/>.
	5. Ja Pasūtītājs izdarījis grozījumus Konkursa nolikumā, Pasūtītājs ievieto šo informāciju pircēja profilā elektronisko iepirkumu sistēmas tīmekļvietnē <https://www.eis.gov.lv/EIS/>, kā arī iesniedz paziņojumu par grozījumiem Iepirkumu uzraudzības birojam publicēšanai tīmekļvietnē https://www.iub.gov.lv/.
	6. Ieinteresēto Konkursa dalībnieku pienākums ir patstāvīgi sekot pircēja profilā elektronisko iepirkumu sistēmas mājaslapā <https://www.eis.gov.lv/EIS/> publicētajai informācijai. Pasūtītājs nodrošina Ieinteresētajiem Konkursa dalībniekiem brīvu un tiešu elektronisku pieeju Konkursa nolikumam, publicējot to pircēja profilā elektronisko iepirkumu sistēmas mājaslapā <https://www.eis.gov.lv/EIS/>. Pasūtītājs neuzņemas nekādu atbildību par sekām, kuras radīsies, ja Ieinteresētie Konkursa dalībnieki nebūs iepazinušies un ņēmuši vērā informāciju, kura publicēta saskaņā ar šo Konkursa nolikuma punktu.
	7. **Iepazīšanās ar Konkursa nolikumu**: pircēja profilā elektronisko iepirkumu sistēmas mājaslapā <https://www.eis.gov.lv/EIS/> Pasūtītājs savā pircēja profilā nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem, kā arī iespēju piegādātājiem iepazīties uz vietas ar iepirkuma papildu dokumentiem, kam tehnisku iemeslu dēļ vai tajos iekļautās informācijas vai komerciālu interešu aizsardzības dēļ nav nodrošināma brīva un tieša elektroniska piekļuve, sākot ar attiecīgā iepirkuma izsludināšanas brīdi.
	8. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām. Par iepirkuma procedūras dokumentu izsniegšanu drukātā veidā pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.
10. **KONKURSA NORISE UN BALVU FONDS**
	1. Konkurss ir uzskatāms par notikušu, ja atbilstoši Nolikumā noteiktajai kārtībai izvērtēšanai ir iesniegti vismaz 2 (divi) Meti.
	2. Kopējais Konkursa godalgu fonds: 30 000,00 EUR (trīsdesmit tūkstoši *euro* un 00 centi):
		1. Pirmās vietas ieguvēja godalga – 15 000,00 EUR (piecpadsmit tūkstoši *euro* un 00 centi);
		2. Otrās vietas ieguvēja godalga – 8 000,00 EUR (astoņi tūkstoši *euro* un 00 centi);
		3. Trešās vietas ieguvēja godalga – 4 000,00 EUR (četri tūkstoši *euro* un 00 centi);
		4. Trīs veicināšanas balvas – katra 1000,00 EUR (viens tūkstotis *euro* un 00 centi) apmērā, kopā 3000 EUR (trīs tūkstoši euro).
	3. Ja Žūrijas komisija nevienu metu neatzīst par īstenojamu, tā godalgotās vietas nepiešķir.
	4. Žūrijas komisija ir tiesīga mainīt godalgu sadalījumu, saglabājot kopējo balvu fondu. Ja Žūrijas komisija vairākus darbus atzīst par līdzvērtīgiem, kopējo balvu fondu, atbilstoši Žūrijas komisijas lēmumam, var sadalīt vienlīdzīgās daļās šo darbu autoriem.
	5. Juridiskām personām tiek pārskaitīta godalga pilnā apjomā, bet fiziskām personām, ieturot likumdošanā paredzētos nodokļus.
	6. Žūrijas komisijai ir tiesības noraidīt jebkuru vai visus Konkursam iesniegtos Metus, ja iesniegto Metus skaits ir mazāks par diviem vai iesniegtie Meti neatbilst nolikumā izvirzītajiem kritērijiem.
	7. Konkursa godalgoto vietu ieguvēji nodod Pasūtītājam īpašumtiesības uz godalgoto Metu piedāvājumu pilnā apmērā bez jebkādiem noteikumiem. Autortiesības tiek saglabātas saskaņā ar Latvijā spēkā esošajiem normatīviem tiesību aktiem.
	8. Pasūtītājam ir tiesības izmantot godalgotos Metus pēc vajadzības, veikt tajos grozījumus un papildinājumus, godalgotos Metus publicēt.
11. **META PIEDĀVĀJUMA SATURS UN NOFORMĒJUMS**
	1. Meta piedāvājumu jāiesniedz **vienā iepakojumā**, uz iepakojuma izvietojot norādi:

|  |
| --- |
| Biedrībai “Latvijas Paralimpiskā komiteja”, Reģ. Nr. **40008025464,**adrese: Stabu iela 60, Rīga, LV-1011**Devīze:** *Ar devīzi saprot dalībnieka izvēlētu burtu un ciparu kopu, kas neidentificē dalībnieku un ko lieto anonimitātes nodrošināšanai. (Devīze sastāv no* četru lielo latīņu burtu un četru arābu ciparu kombinācijas bez atstarpēm (*Piemēram, ABCD1234).***Metu konkursam“Latvijas Paralimpiskā sporta centra izbūvesarhitektoniskā vīzija*”* (iepirkuma identifikācijas Nr. LPK 2019/1)****Neatvērt līdz 2019. gada 14. novembrim, plkst. 17.00!** |

* 1. **Meta piedāvājuma iepakojumā ievieto 2 (divus) atsevišķus slēgtus iepakojumus**:
		1. **Viens iepakojums, ar norādi “Mets”**, kurā ir:
1. Mets, kas sagatavots atbilstoši Nolikuma punkta 4.9. punkta prasībām;
2. Skaidrojošais apraksts atbilstoši nolikuma 4.10. punkta prasībām;
3. Divi USB datu nesēji atbilstoši Nolikuma 4.11. punkta prasībām;
4. Dokumentu sējums A3 formātā atbilstoši Nolikuma 4.12. punkta prasībām.
	* 1. **Otrs iepakojums, ar norādi “Devīzes atšifrējums, pieteikums dalībai Konkursā, kvalifikācijas dokumenti”**, kurā ir:
5. devīzes atšifrējums, norādot devīzi, kas izmantota Meta apzīmējumam, un informāciju par pretendentu, kas iesniedzis attiecīgo Metu (atbilstoši Nolikuma 1.pielikumā norādītajai formai);
6. konkursa dalībnieka pieteikums dalībai Konkursā (atbilstoši Nolikuma 2.pielikumā norādītajai formai un pievienojot nepieciešamos dokumentus);
7. dokumentācija, saskaņā ar Nolikuma 6.nodaļā noteiktajām prasībām.
	1. Lai nodrošinātu Konkursa dalībnieka anonimitāti, Meta piedāvājuma materiāli jāiesniedz slēgtā veidā, apzīmēti ar devīzi, kas sastāv no četru burtu un četru ciparu kombinācijas (bez atstarpēm), kas nesniedz nekādas norādes par Meta autoru. Konkursa dalībnieks visa Meta piedāvājuma marķējumam izmanto vienotu devīzi.
	2. Meta piedāvājuma iepakojumam jābūt slēgtam, uz tā/-iem nedrīkst būt nekādi marķējumi, apzīmējumi un logotipi, kas jebkādā veidā varētu identificēt Konkursa dalībnieku.
	3. Meta piedāvājumam jābūt noformētam atbilstoši Nolikuma prasībām, skaidri salasāmam, bez iestarpinājumiem un labojumiem, lai izvairītos no jebkādiem pārpratumiem.
	4. Visiem iesniegtajiem dokumentiem jābūt latviešu valodā. Skaidrojošajam aprakstam – latviešu valodā vai latviešu un angļu valodā.
	5. Meta risinājumiem, kas tiek iesniegti Konkursam, jāatbilst šādām prasībām:
		1. Piedāvātie Meta risinājumi ir izstrādāti, ņemot vērā Pasūtītāja sniegtos datus Konkursa ietvaros, tai skaitā Projektēšanas programmu un tās pielikumus;
		2. Piedāvātie Meta risinājumi ir izstrādāti, ievērojot optimālu un ekonomisku finanšu līdzekļu lietojumu objekta realizācijā;
		3. Piedāvātie Meta risinājumi ir estētiski un iekļaujas Rīgas ainaviskajā pilsētvidē;
		4. Meta piedāvājums ir izstrādāts, ņemot vērā Pasūtītāja sniegtos datus Konkursa ietvaros, tai skaitā Projektēšanas programmu un tās pielikumus, un atbilstoši piemērojamajiem Latvijas Republikas un Eiropas Savienības normatīvajiem aktiem.
	6. Konkursa dalībniekus, kuru iesniegtie Metu risinājumi neatbildīs Nolikuma prasībām vai kuros būs ietverta nepatiesa informācija, Žūrijas komisija var izslēgt no dalības Konkursā.
	7. **Meta sastāvā ietilpst**:
		1. A0 (841 mm x 1189 mm izmēra) vertikāli orientētas planšetes ar grafiskajiem materiāliem uz stingrām, gaišām un izturīgām putukartona pamatnēm. Devīze jānorāda planšetes augšējā labajā stūrī. Zem devīzes simboliem ieteicams atstāt vietu planšetu izvietojuma shēmai. Ieteicams izmantot planšetes, kuras nav plānākas par 5 mm.
		2. Konkursa projekta teritorijas ģenerālplāns mērogā 1:500 ar plānoto apbūvi, teritorijas labiekārtojuma un apzaļumošanas koncepciju, gājēju, velosipēdistu un transporta plūsmu organizācijas shēmu, tehniski ekonomiskajiem rādītājiem;
		3. Konkursa izpētes teritorijas ģenerālplāns mērogā 1:2000;
		4. Raksturīgo stāvu plānojumu shēmas mērogā 1:200, t.sk. autostāvvietām, ar telpu nosaukumiem un to platībām, būvasīm un izmēriem starp tām;
		5. Konceptuālais apdares materiālu lietojums; 4 Konkursa objektu raksturīgie griezumi mērogā 1:200 ar augstuma atzīmēm, būvasīm un izmēriem starp tām;
		6. Jaunās apbūves ieceres analīze no valdošo vēju un insolācijas aspekta;
		7. Teritorijas attīstības 3d modelis;
		8. Nākotnes vīzijas vizualizācijas un/vai fotomontāžas, kas raksturo piedāvātās idejas sintēzi esošajā pilsētvides kontekstā, vadoties no galvenajām skatu perspektīvām.
		9. Vismaz viena 3D vizualizācija skatā no “putna perspektīvas”.
	8. **Skaidrojošais apraksts** **ar**:
		1. piedāvājuma pilsētbūvniecisko aprakstu, īpaši akcentējot būvapjomu analīzi no

raksturīgajām skatu perspektīvām,

* + 1. esošās situācijas analīzi un piedāvātās konceptuālās, funkcionālās un arhitektoniskās

idejas apraksts,

* + 1. teritorijas labiekārtojuma un apzaļumošanas koncepciju, saskaņā ar projektēšanas programmā norādīto
		2. tehniski ekonomiskajiem rādītājiem (saskaņā ar RTIAN):
* apbūves laukums (m²),
* stāvu kopējās (bruto) platības (m²) (pa ēku ārējo perimetru),
* lietderīgās stāvu kopējās platības (m²),
* ēkas būvapjoma kubatūra (m³),
* autostāvvietu skaits (gab.).
* velosipēdu stāvvietu skaits (gab.).
	+ 1. **Prognozēto būvprojekta izstrādes, autoruzraudzības un orientējošo būvdarbu izmaksu dati,** saskaņā ar 3.pielikuma formu.
	1. **2 (divi) USB datu nesēja eksemplāri, kas ietver**:
* visu A0 planšetu attēlus ar 300 dpi izšķirtspēju A0 formā
* visu A0 formāta planšetu samazinātos attēlus .pdf failā ar 300 dpi izšķirtspēju A3 formātā;
* visu A0 formāta planšetu attēlus pdf failā ar 72 dpi izšķirtspēju publicēšanai internetā (1024 pikseļi);
* dokumentu sējumu un visus grafiskos materiālus, kas nepieciešami projekta idejas;
* ilustrācijai, PDF failā ar 300 dpi izšķirtspēju A3 formātā.

4.11.1. Katram dokumentam jābūt sagatavotam divos veidos – PDF failā un JPG failā.

4.11.2. Katram dokumentam jābūt apzīmētam ar aprakstošu nosaukumu.

* 1. **Dokumentu sējums A3 formātā** (420x297mm) 3 (trijos) eksemplāros, kas ietver:
* īsu projekta ietvaros risināto problēmu un konceptuālās pieejas kopsavilkumu;
* samazinātas planšetu krāsu reprodukcijas;
* skaidrojošo aprakstu (latviešu un angļu valodā vai angļu valodā) ar izklāstītu pilsētbūvniecisko koncepciju, arhitektonisko raksturojumu, labiekārtojuma izveidi un apzaļumošanas risinājumiem ar ekonomiskajiem rādītājiem.
	1. Meta piedāvātajiem risinājumiem ir jābūt izstrādātiem atbilstoši Nolikumam un tā pielikumiem līdz tādai detalizācijas pakāpei, lai žūrijas komisijai rastos pilnīgs priekšstats par tiem.
1. **METU PIEDĀVAJUMU IESNIEGŠANA**
	1. Meta piedāvājumu, kas noformēts atbilstoši Nolikuma 4. nodaļas prasībām, jāiesniedz vienā eksemplārā līdz **2019. gada 14. novembrim, plkst.17.00**. Piedāvājumus līdz minētajam datumam var iesniegt katru darba dienu pirmdienās no plkst. 9.00 līdz plkst. 18.00, otrdienās, trešdienās, ceturtdienās no plkst. 09.00 līdz plkst. 17.00, piektdienās no plkst.9.00 līdz plkst.16.00 (pārtraukums 12.30–13.00) biedrības “Latvijas Paralimpiskā komiteja”, Stabu iela 60, Rīga, LV-1011, iesniedzot personīgi (lūgums iepriekš sazināties ar atbildīgo sekretāru Līgu Muzikanti, tālr. +371 26491200, e-pasts: liga.muzikante@lpkomiteja.lv) vai nosūtot pa pastu.
	2. Konkursa dalībnieks pats sedz jebkādas izmaksas, kas saistītas ar Meta piedāvājuma nogādāšanu Pasūtītājam.
	3. Saņemtos Metu piedāvājumus atbildīgais sekretārs reģistrē to iesniegšanas secībā, norādot saņemšanas datumu, laiku, devīzi un dalībnieka kontaktpersonu, tās saziņas līdzekļus, un nodrošina Metu glabāšanu. Ja nepieciešams, tad atbildīgais sekretārs izsniedz kontaktpersonām apliecinājumu par Meta saņemšanu.
	4. Metu piedāvājumus, kuri iesniegti (piegādāti) pēc Nolikuma 5.1.punktā minētā termiņa vai kas nav noformēti tā, lai Metu piedāvājumā iekļautā informācija nebūtu pieejama līdz Metu piedāvājumu atvēršanas brīdim, netiks vērtēti un neatvērti tiks atdoti vai nosūtīti uz Konkursa dalībnieka norādīto pasta adresi atpakaļ Ieinteresētajam Konkursa dalībniekam.
	5. Uz iesniegto Meta piedāvājumu, to neatverot, tiek izdarīta atzīme, kurā norādīts saņemšanas datums, laiks un reģistrācijas kārtas numurs un veikta atzīme, ja iesniegtais piedāvājums neatbilst šī Nolikuma 4.nodaļā un 5.1.; 5.4. punkta prasībām.
	6. Konkursa dalībnieks pirms Meta piedāvājuma iesniegšanas termiņa beigām var veikt izmaiņas iesniegtajā Meta piedāvājumā, papildināt iesniegto Meta piedāvājumu vai atsaukt to. Jebkurš Meta piedāvājums, kuru Konkursa dalībnieks atsauc līdz Metu piedāvājumu iesniegšanas termiņam vai kuru Pasūtītājs saņems pēc Metu piedāvājumu iesniegšanas termiņa beigām, netiks izskatīts un tiks neatvērts atdots vai nosūtīts atpakaļ Ieinteresētajam Konkursa dalībniekam.
	7. Meta piedāvājuma iesniegšana ir Ieinteresētā Konkursa dalībnieka brīvas gribas izpausme, tāpēc neatkarīgi no Konkursa rezultātiem, Pasūtītājs neuzņemas atbildību par Konkursa dalībnieku izdevumiem, kas saistīti ar Meta piedāvājuma sagatavošanu un iesniegšanu.
2. **PRASĪBAS KONKURSA DALĪBNIEKAM UN META PIEDĀVĀJUMA IETVAROS**

**IESNIEDZAMIE DOKUMENTI**

* 1. Konkursa dalībnieks ir iepazinies ar Nolikumu un izteicis vēlēšanos piedalīties Konkursā, iesniedzot Metu piedāvājumu šajā Nolikumā noteiktajā apjomā un kārtībā.
	2. Konkursa dalībnieka parakstīts apliecinājums par dalību Metu konkursā (aizpildīts Nolikuma 2.pielikums), kuru paraksta Konkursa dalībnieka pārstāvis ar pārstāvības tiesībām vai tā pilnvarota persona.
	3. Konkursa dalībniekam ir jāiesniedz dokuments, kas apliecina personas, kura dalībnieka – juridiskas personas vārdā paraksta piedāvājuma dokumentus, pārstāvības tiesības (ja informācija atšķiras no Latvijas Republikas Uzņēmumu reģistrā pieejamās informācijas vai informācija vispār nav pieejama ) – oriģināls vai dalībnieka apliecināta kopija. Ja pieteikumu parakstījusi dalībnieka pārstāvja ar pārstāvības tiesībām pilnvarota persona, tad pieteikumam jāpievieno arī atbilstoša pilnvara (oriģināls vai dalībnieka apliecināta kopija). Ja Konkursa dalībnieks ir personu apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta personu apvienībā, pārstāvim ar pārstāvības tiesībām.
	4. Konkursa dalībniekam ir jābūt reģistrētam Komercreģistrā Latvijā vai līdzvērtīgā reģistrā citā valstī, ja attiecīgās valsts normatīvie akti to paredz. Prasība attiecas uz visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība):
		1. Konkursa dalībnieku, kas reģistrēts Latvijas Republikas Uzņēmumu reģistra Komercreģistrā, reģistrācijas faktu Iepirkuma komisija pārbauda Uzņēmumu reģistra mājaslapā (www.ur.gov.lv).
		2. Konkursa dalībniekiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Konkursa dalībnieka reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.
	5. Ja Konkursa dalībnieks iesniedz piedāvājumu kā personu apvienība, tad jāpievieno Personu apvienības dalībnieku vienošanās vai nodomu protokols, kas apliecina:
		1. gatavību sadarboties Meta izstrādē;
		2. gatavību sadarboties – piedalīties sarunu procedūrā, tai skaitā, līguma izpildē, ja piegādātāju apvienībai sarunu procedūras rezultātā tiks piešķirtas līguma slēgšanas tiesības.
	6. Meta sagatavošanā ir piesaistīts vismaz viens **arhitekts**, kuram ir arhitekta patstāvīgās prakses tiesības apliecinošs dokuments, kuru izsniegusi kompetenta iestāde Latvijas Republikā, vai citā valstī, ja attiecīgās valsts normatīvie akti to paredz, **un kuram ir šāda projektēšanas pieredze**: kā būvprojekta vadītājs ir vadījis vismaz viena būvprojekta izstrādi, kura sastāvā ir:
		1. publiski pieejama telpa (sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi);
		2. vismaz vienas publiskas ēkas (ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, [t.sk](http://t.sk/). izglītības un zinātnes iestāžu ēkas, ārstniecības, veselības aprūpes, sociālās aprūpes un rehabilitācijas iestāžu ēkas, tūristu un citas īslaicīgas apmešanās ēkas, kultūras un izklaides iestāžu ēkas, sporta ēkas, tirdzniecības, ēdināšanas un sadzīves pakalpojumu ēkas, pārvaldes ēkas, sakaru un transporta ēkas) projektēšanā – jaunbūve vai pārbūve;
		3. teritorijas labiekārtošana ne mazāk kā 5000m2;
		4. risināta maģistrālo inženiertīklu izbūve;
		5. būvprojekts akceptēts būvvaldē.
	7. Meta sagatavošanā ir piesaistīts vismaz viens sertificēts būvspeciālists – **Ēku konstrukciju projektētājs**, kuram ir patstāvīgas prakses tiesības apliecinošs dokuments, kuru izsniegusi kompetenta iestāde Latvijas Republikā, vai citā valstī, ja attiecīgās valsts normatīvie akti to paredz un kuram ir šāda projektēšanas pieredze: kā ēku konstrukciju projektētājs ir piedalījies būvprojekta izstrādē, kura sastāvā ir:
		1. publiski pieejama telpa (sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi);
		2. vismaz vienas publiskas ēkas (ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, [t.sk](http://t.sk/). izglītības un zinātnes iestāžu ēkas, ārstniecības, veselības aprūpes, sociālās aprūpes un rehabilitācijas iestāžu ēkas, tūristu un citas īslaicīgas apmešanās ēkas, kultūras un izklaides iestāžu ēkas, sporta ēkas, tirdzniecības, ēdināšanas un sadzīves pakalpojumu ēkas, pārvaldes ēkas, sakaru un transporta ēkas) būvkonstrukciju projektēšanā – jaunbūve vai pārbūve;
		3. būvprojekts akceptēts būvvaldē.
	8. Lai apliecinātu Nolikuma 6.6. un 6.7. punktos izvirzīto prasību izpildi, Konkursa dalībniekam jāiesniedz informācija par piesaistītajiem speciālistiem, norādot arhitekta patstāvīgās prakses sertifikāta numuru un ēku konstrukciju projektētāja sertifikāta numuru.
	9. Gadījumā, ja speciālisti patstāvīgās prakses tiesības ieguvuši ārvalstīs, Meta piedāvājumam jāpievieno sertifikātu vai citus izglītību/ profesiju apliecinošu dokumentu kopijas.
	10. Lai apliecinātu nolikuma 6.6. un 6.7. punktos noteikto prasību izpildi, konkursa dalībniekam ir jāiesniedz būvprojekta lapas, kurās redzams būvvaldes akcepts un pārējā prasītā informācija.
	11. Konkursa dalībnieka vidējam finanšu apgrozījumam projektēšanas jomā iepriekšējos trīs gados (2016., 2017, 2018.) ir jābūt vismaz EUR 200000,00 apmērā. Ja konkursa dalībnieks iesniedz piedāvājumu kā personu apvienība, tad norādītajam vidējam finanšu apgrozījumam projektēšanas jomā ir jābūt vismaz vienam dalībniekam.
1. **KONKURSA NORISE UN VĒRTĒŠANAS KRITĒRIJI**
	1. Atbildīgais sekretārs slēgtā sēdē atver iesniegtos Metu piedāvājumu iepakojumus, kas marķēti ar norādi “Mets”, atverot tos iesniegšanas secībā.
	2. Vispirms iesniegtos metus izskata Tehniskā komisija, kurā strādā neatkarīgie eksperti. Pieaicinātie eksperti sagatavo atzinumu par iesniegto metu atbilstību Nolikumā un Projektēšanas programmā noteiktajām tehniskajām prasībām, kuru iesniedz žūrijas komisijai. Šim atzinumam ir analītisks un informatīvs raksturs, tas nedod Metu vērtējumu no arhitektonisko risinājumu un pilsētvides aspektiem.
	3. Konkursā iesniegtie Meti tiek nodoti Žūrijas komisijas vērtējumam, lai nodrošinātu iesniegto projektu vispusīgu salīdzinājumu Konkursa objekta pilsētbūvniecisko, arhitektūras un funkcionālo uzdevumu optimālam risinājumam, ņemot vērā Konkursa objekta novietni, Nolikumu un Projektēšanas programmas nosacījumus.
	4. Žūrijas komisija vērtē iesniegtos Metus atbilstoši MK 2017. gada 28. februāra noteikumu Nr.107 trešajai nodaļai “Metu konkursa norises kārtība”, un nolikumā noteiktajiem Metu vērtēšanas prasībām un kritērijiem, Metu vērtēšanas laikā nodrošinot Konkursa dalībnieka anonimitāti līdz lēmuma pieņemšanai par godalgoto vietu sadalījumu. Žūrijas lēmums ir galīgs.
	5. Saskaņā ar MK 2017. gada 28. februāra noteikumu Nr.107 trešo nodaļu:
		1. Viena mēneša laikā pēc Metu iesniegšanas termiņa beigām atbildīgais sekretārs organizē Žūrijas komisijas darbu;
		2. Žūrijas komisija vērtē iesniegtos Metus atbilstoši Nolikuma punktā 7.9. noteiktajiem vērtēšanas kritērijiem un ievēro anonimitāti līdz lēmuma pieņemšanai. Ja Žūrijas komisija konstatē uz Meta vai tam pievienotajiem materiāliem marķējumus, kas jebkādā veidā varētu identificēt dalībnieku, tā izslēdz Metu no turpmākās vērtēšanas, norādot par to Žūrijas komisijas atzinumā;
		3. Žūrijas komisija apkopo Konkursa rezultātus, pieņem lēmumu par labākajiem Metiem, izvirza tos godalgošanai, lemj par godalgoto vietu sadalījumu, kā arī sagatavo ieteikumus Pasūtītājam Metu turpmākajai izmantošanai;
		4. Žūrijas komisijas lēmuma pieņemšanas paredzamais termiņš – 3 nedēļas pēc Metu konkursa darbu iesniegšanas brīža.
	6. Ja Žūrijas komisija nevienu Metu neatzīst par īstenojamu, tā godalgotās vietas nepiešķir.
	7. Žūrijas komisija sagatavo atzinumu, kas satur:
		1. Informāciju par vērtētajiem Metiem;
		2. Žūrijas komisijas vērtējumu par katru Metu;
		3. Lēmumu par godalgu sadalījumu, ja tas paredzēts Nolikumā;
		4. Pasūtītājam adresētu ieteikumu par Metu turpmāko izmantošanu.
		5. Žūrijas komisija atzinumu nodod atbildīgajam sekretāram.
	8. Žūrijas komisija Metu izvērtēšanai var pieaicināt ekspertu/s ar padomdevēja tiesībām. Eksperti un atbildīgais sekretārs nepiedalās lēmumu pieņemšanā par godalgoto vietu sadalījumu.
	9. Nolikumam un Projektēšanas programmai atbilstošos Konkursa priekšlikumus Žūrijas komisija vērtē pēc šādiem kritērijiem:

| Nr.p.k. | Metu vērtēšanas kritēriji | Kritērija maksimālā skaitliskā vērtība individuālā vērtējumā, punkti |
| --- | --- | --- |
| 1. | Arhitektoniskā risinājuma atbilstība metu konkursa mērķim un projektēšanas programmai: idejas oriģinalitāte, objektu izvietojuma un telpiskā plānojuma funkcionalitāte, vides pieejamība | 35 |
| 2. | Transporta kustības, gājēju un velosipēdistu plūsmu organizācija un stāvvietu nodrošinājums Paralimpiskā sporta centra teritorijā  | 20 |
| 3. | Paralimpiskā sporta centra teritorijas zonējums un labiekārtojums | 15 |
| 4. | Objektos esošo telpu izvietojuma un funkcionalitātes detalizācijas pakāpe | 30 |
|  | **Maksimālais punktu skaits kopā:** | **100** |

Punktu piešķiršanas kārtības apraksts:

| Punktu piešķiršanas kārtības apraksts: | Punkti |
| --- | --- |
| Kritērijs Nr.1:Komisija vērtē dalībnieku iesniegto arhitektonisko risinājumu (idejas oriģinalitāti, objektu izvietojuma un telpiskā plānojuma funkcionalitāti, vides pieejamību), kas sagatavots saskaņā ar projektēšanas programmu. | Maksimālais iespējamais novērtējums – **35 punkti** |
| 1.1. Arhitektoniski telpiskā kompozīcija, tās oriģinalitāte. | 1-15 punkti |
| 1.2. Objektu izvietojuma un telpiskā plānojuma funkcionalitāte. | 1-10 punkti |
| 1.3. Paralimpiskā sporta centra objektu un teritorijas vides pieejamība. | 1-10 punkti |
| Kritērijs Nr.2:Komisija vērtē dalībnieku iesniegto transporta, velosipēdu un gājēju kustības organizāciju un stāvvietu nodrošinājumu Paralimpiskā sporta centra teritorijā un Izpētes teritorijā, kas sagatavota saskaņā ar projektēšanas programmu un Rīgas pilsētas perspektīvās attīstības koncepciju. | Maksimālais iespējamais novērtējums – **20 punkti** |
| 2.1. Transporta, velosipēdu un gājēju kustības organizācija un velonovietņu, autostāvvietu nodrošinājums Paralimpiskā sporta centra teritorijā. | 1-10 punkti |
| 2.2. Transporta, velosipēdu un gājēju kustības organizācija un automašīnu, velosipēdu un stāvvietu nodrošinājums Paralimpiskā sporta centra Izpētes teritorijā (pieslēgumi pilsētas infrastruktūrām). | 1-10 punkti |
| Kritērijs Nr.3:Komisija vērtē dalībnieku iesniegto teritorijas zonējumu un labiekārtojuma risinājumus, kas sagatavoti saskaņā ar projektēšanas programmu un Rīgas pilsētas perspektīvās telpiskās attīstības koncepciju. | Maksimālais iespējamais novērtējums – **15 punkti** |
| 3.1. Paralimpiskā sporta centra teritorijas ģenplānā iekļautas visas projektēšanas programmā minētās funkcionālās zonas un vēlamie labiekārtojuma risinājumi. Izpildot maksimālo programmu, saņemami 5 punkti. Ja teritorijā nav rasti risinājumi visu funkcionālo zonu izvietojumam vai to funkciju atrisināšanai, punktu skaits tiek proporcionāli samazināts. | 0-5 punkti |
| 3.2. Paralimpiskā sporta centra teritorijas ceļu un laukumu risinājumu prasības iekļautas projektēšanas programmā. Izpildot maksimālo programmu saņemami 5 punkti. Ja ceļu un laukumu risinājumi nav atrisināti vai tie nav saprotami ne grafiski, ne no apraksta, punktu skaits tiek proporcionāli samazināts. | 0-5 punkti |
| 3.3. Paralimpiskā sporta centra teritorijas apstādījumu un labiekārtojuma elementu prasības iekļautas projektēšanas programmā. Izpildot maksimālo programmu, saņemami 5 punkti. Ja apstādījumu vai labiekārtojuma elementi nav paredzēti teritorijā vai to risinājumi ir nepietiekami, funkcionāli neatbilstoši, punktu skaits tiek proporcionāli samazināts. | 0-5 punkti |
| Kritērijs Nr.4:Komisija vērtē Metā norādīto informāciju par objektos esošo telpu izvietojumu un funkcionalitāti, kā arī tās detalizācijas pakāpi, kas izstrādāta saskaņā ar projektēšanas programmu. | Maksimālais iespējamais novērtējums – **30 punkti** |
| 4.1. Ja katras telpas apjoms un funkcionalitāte nav norādīta vai nav iespējas to pārbaudīt, kā arī gadījumā, ja nebūs ieplānotas visas teritorijas funkciju nodrošināšanai un apsaimniekošanas vajadzībām nepieciešamās telpas vai būs secināms, ka norādītā telpu platība un/vai funkcionalitāte neatbilst projektēšanas programmā noteiktām platībām vai telpu funkcijām vai arī Latvijas Republikā spēkā esošajiem normatīvajiem aktiem. | 1 - 15 punkti |
| 4.2. Metā izstrādāts telpu plānojums, norādīta to funkcionalitāte. Punkti piešķirami atkarībā no piedāvātā risinājuma detalizācijas pakāpes. | 1-15 punkti |

* 1. Žūrijas komisijas locekļi katru Metu vērtē individuāli.
	2. Pēc Žūrijas komisijas locekļu individuālo vērtējumu apkopošanas, Žūrijas komisija sniedz kopējo vērtējumu par katru Metu.
	3. Ja vairākiem Metiem tiek piešķirts vienāds punktu skaits, Žūrijas komisija pieņem lēmumu par Konkursa rezultātiem atklātā balsojumā ar vienkāršu balsu vairākumu. Katram žūrijas loceklim ir viena balss. Ja Žūrijas komisijas locekļu lēmums par godalgas sadalījumu ir vienāds, izšķirošais ir Žūrijas komisijas priekšsēdētāja lēmums.
	4. Pēc Metu izvērtēšanas pabeigšanas Žūrijas komisija sagatavo atzinumu par Metu vērtēšanas rezultātiem atbilstoši MK noteikumu Nr.107 trešajai nodaļai. Ja kāds Žūrijas komisijas loceklis nepiekrīt Žūrijas komisijas atzinumam, tas tiek fiksēts atzinumā, norādot attiecīgā Žūrijas komisijas locekļa viedokli.
1. **ŽŪRIJAS TIESĪBAS UN PIENĀKUMI**
	1. Nodrošināt Konkursa dalībnieku brīvu konkurenci, kā arī vienlīdzīgu un taisnīgu attieksmi pret tiem.
	2. Žūrijas komisija ir tiesīga sniegt ieteikumus Pasūtītājam par godalgoto Metu tālāku izmantošanu.
	3. Žūrijas komisijai ir tiesības noraidīt jebkuru vai visus Konkursam iesniegtos Metu piedāvājumus, ja tie neatbilst Nolikumam, Projektēšanas programmai un/vai spēkā esošajiem normatīvajiem aktiem.
2. **REZULTĀTU PAZIŅOŠANA UN GODALGU IZMAKSA**
	1. Žūrijas komisija nosaka devīžu atšifrējumu atvēršanas sēdes vietu, datumu un laiku, par ko ne vēlāk kā 5 (piecas) darba dienas pirms sēdes atbildīgais sekretārs elektroniski paziņo visām Konkursa dalībnieku kontaktpersonām, kuras tika reģistrētas saskaņā ar Nolikuma 5.3.punkta noteikumiem.
	2. Devīžu atšifrējumu atvēršanas sēde ir atklāta.
	3. Atbildīgais sekretārs nosauc godalgoto vietu ieguvēju devīzes un pēc tam atver devīžu atšifrējumus, nosauc godalgoto vietu ieguvējus.
	4. Pēc devīžu atšifrējumu nosaukšanas Pasūtītājs pārbauda godalgoto vietu ieguvēju atbilstību Nolikuma 6. sadaļā izvirzītajām kvalifikācijas prasībām.
	5. Konkursa dalībnieks, kura Mets ir ieguvis 1.,2. vai 3. godalgu, bet neatbilst kvalifikācijas prasībām, tiek izslēgts no tālākās dalības konkursā un tam netiek piešķirta un izmaksāta godalga. Pasūtītājs šajā gadījumā par godalgotās vietas ieguvēju var atzīt citu Konkursa dalībnieku, kura Mets ieguvis nākamo augstāko žūrijas novērtējumu un atbilst kvalifikācijas prasībām.
	6. Atbildīgais sekretārs sagatavo Metu konkursa ziņojumu, kurā iekļauj vismaz šādu informāciju:
		1. Identifikācijas numurs;
		2. Projekta apraksts un mērķis;
		3. Pasūtītāja nosaukums, adrese un citus rekvizītus;
		4. Ziņas par dalībniekiem, kas piedalījās Metu konkursā;
		5. Žūrijas komisijas sastāvs un žūrijas komisijas atzinums;
		6. Ziņas par uzvarētājiem un godalgu ieguvējiem, kā arī Žūrijas komisijas lēmumu par godalgu sadalījumu.
	7. Pasūtītājs 3 (triju) darbdienu laikā pēc devīžu atšifrējumu atvēršanas sanāksmes vienlaikus informē visus Metu konkursa dalībniekus par pieņemto lēmumu attiecībā uz Metu konkursa rezultātiem saskaņā ar PIL 37. pantu.
	8. Pasūtītājs godalgas izmaksā pēc tam, kad Konkursa rezultāti kļuvuši neapstrīdami Publisko iepirkumu likumā noteiktajā kārtībā, 30 (trīsdesmit) dienu laikā pēc godalgas saņēmēja rēķina saņemšanas. Godalga tiek pārskaitīta uz Konkursa dalībnieka norādīto bankas kontu.
	9. Godalgās iekļauti visi nodokļi, par kuru nomaksu ir atbildīgi godalgu saņēmēji.
	10. Konkursa dalībniekiem, kas nav godalgoto vietu ieguvēji, Žūrijas komisijas atbildīgais sekretārs pēc pieprasījuma izsniedz iesniegtos Metu piedāvājumus 10 (desmit) dienu laikā no brīža, kad Konkursa rezultāti kļuvuši neapstrīdami Publisko iepirkumu likumā noteiktajā kārtībā. Ja Konkursa dalībnieks 2 (divu) mēnešu laikā no šī brīža neierodas pēc iesniegtā Meta, tad iesniegtais Mets tiek iznīcināts.
3. **METU KONKURSA DALĪBNIEKU TIESĪBAS UN PIENĀKUMI**
	1. Metu konkursa dalībnieki var būt fiziskas vai juridiskas personas, šādu personu apvienības jebkurā to kombinācijā.
	2. Metu konkursa dalībnieks pirms Meta piedāvājuma iesniegšanas termiņa var veikt izmaiņas iesniegtajā Meta piedāvājumā, papildināt iesniegto Meta piedāvājumu vai saņemt to atpakaļ.
	3. Iesniedzot Meta piedāvājumu, Konkursa dalībnieki piekrīt visiem Metu konkursa noteikumiem un ir atbildīgi par Meta piedāvājumā norādīto ziņu patiesumu.
	4. Konkursa dalībnieki sedz visus izdevumus, kas saistīti ar Meta piedāvājuma izstrādi un iesniegšanu.
	5. Īpašuma tiesības uz prēmēto Konkursa piedāvājumu sastāvā esošajiem materiāliem pāriet Pasūtītājam pilnā apmērā bez jebkādām atrunām to saņemšanas brīdī. Autortiesības tiek attiecīgi saglabātas un aizsargātas atbilstoši Latvijas Republikā spēkā esošajiem normatīvajiem aktiem.
	6. Pasūtītājs iegūst neekskluzīvas, teritoriāli neierobežotas, Konkursam iesniegto metu izmantošanas tiesības (vienkāršo licenci) attiecībā uz to publiskošanu sabiedrībai, izstādē vai sabiedriskās apspriešanas ietvaros. Konkursa dalībnieki piekrīt metu izziņošanai (pirmreizējai publiskošanai). Vienkāršā licence ir spēkā ar metu iesniegšanas brīdi Pasūtītājam un uz laiku, kamēr meti ir aizsargāti ar Autortiesību likumu. Izstādi un Konkursa piedāvājumu sabiedrisko apspriešanu rīko pēc Žūrijas komisijas lēmuma paziņošanas.
	7. Konkursa dalībnieks ir atbildīgs par jebkurām trešo personu prasībām, kas ir saistītas ar autortiesībām uz projekta piedāvājuma dokumentāciju un/vai tā daļām. Konkursa dalībnieks ir atbildīgs par jebkādiem zaudējumiem no trešo personu prasībām, kas ir saistītas ar autortiesībām uz projekta piedāvājuma dokumentāciju un/vai projekta piedāvājuma dokumentācijā izmantotajiem autoru darbiem un/vai to daļām. Konkursa dalībnieks maksā Pasūtītājam jebkādu zaudējumu atlīdzību par autortiesību pārkāpumiem, kuri ir radušies Pasūtītājam Konkursa dalībnieka darbības vai bezdarbības dēļ, sakarā ar Pasūtītājam izmantošanai nodoto projekta piedāvājuma dokumentāciju.
	8. Konkursa dalībnieks atbild arī par visiem zaudējumiem, kas radušies Pasūtītājam, ja projekta piedāvājuma dokumentācijas un/vai projekta piedāvājuma dokumentācijā izmantotā darba autors atsauc savu darbu, un/vai izmanto savas tiesības uz pretdarbību.
	9. Konkursa dalībnieks apņemas patstāvīgi un par saviem finanšu līdzekļiem risināt jebkādus strīdus ar trešajām personām tiesā par Autortiesību likumā noteikto autora personisko tiesību un/vai autora mantisko tiesību piederību un/vai pārkāpumiem, neiesaistot Pasūtītāju nevienā no šādiem strīdiem.
	10. Konkursa godalgoto vietu ieguvēji bez atlīdzības nodod Pasūtītājam visas autoru mantiskās tiesības (izņemot Autortiesību likuma 15. panta, 1. punkta, 11. daļas tiesības) uz godalgoto Metu pilnā apmērā bez jebkādiem noteikumiem ar brīdi, kad Mets tiek iesniegts Pasūtītājam. Autora personiskās tiesības tiek saglabātas saskaņā ar Latvijas Republikā spēkā esošajiem normatīvajiem aktiem.
	11. Jautājumi, kuri nav atrunāti šajos noteikumos un līgumā par dalību Konkursā, tiek izšķirti saskaņā ar Latvijas Republikas spēkā esošajiem normatīvajiem aktiem.
4. **SARUNU PROCEDŪRA**
	1. Pēc Konkursa uzvarētāju paziņošanas, Pasūtītājs uzaicina godalgotos Konkursa uzvarētājus (1., 2., 3. vietas ieguvējus) uz sarunu procedūru atbilstoši Publisko iepirkumu likuma 8. panta septītās daļas 8. punktam par publiskā pakalpojuma līguma slēgšanu par Konkursa objekta “Latvijas Paralimpiskā sporta centra izbūvesarhitektoniskā vīzija” būvprojekta izstrādi un autoruzraudzību.
	2. Pasūtītāja Iepirkuma komisija nosūta Konkursa uzvarētājiem uzaicinājumus iesniegt piedāvājumus dalībai sarunu procedūrā. Uzaicinājumiem pievieno sarunu procedūras nolikumu. Uzaicinājumā norāda piedāvājumu iesniegšanas vietu, termiņu un laiku.
	3. Būvprojekta izstrādes termiņš tiks noteikts pēc Konkursa dalībnieku piedāvātā termiņa. Būvprojekta izstrādei vēlamais atvēlētais laiks – 14 kalendārie mēneši, neskaitot 60 kalendārās dienas, kuras nepieciešamas būvprojekta ekspertīzei, kuru nodrošina Pasūtītājs.
	4. Pēc uzaicinājuma un nolikuma saņemšanas uz sarunu procedūru, uzaicinātie Konkursa uzvarētāji pasūtītājam iesniedz piedāvājumus, kas sagatavoti atbilstoši sarunu procedūras Uzaicinājumā un nolikumā noteiktajām prasībām.
	5. Lai nodrošinātu Metu konkursa Žūrijas komisijas darba pēctecību, Iepirkuma komisija pieaicinās Žūrijas komisijas locekļus kā neatkarīgus ekspertus bez balstiesībām darbam sarunu procedūrā.
	6. Visiem Konkursa uzvarētājiem tiks paredzētas vienlīdzīgas iespējas kļūt par Sarunu procedūras uzvarētāju un iegūt tiesības slēgt līgumu par būvprojekta izstrādi un autoruzraudzību.
	7. Iepirkuma komisijai ir tiesīga uzaicināt atkārtoti iesniegt piedāvājumus, ja sarunās neizdodas vienoties par projektēšanas un autoruzraudzības līguma nosacījumiem, vai uzaicinātie neierodas uz sarunām, vai neiesniedz piedāvājumu.
5. **PLĀNOTĀS KVALIFIKĀCIJAS PRASĪBAS SARUNU PROCEDŪRAI**
	1. Konkursa dalībniekiem, kuri tiks atzīti par Konkursa godalgoto vietu ieguvējiem un uzaicināti uz sarunu procedūru par būvprojekta izstrādi un autoruzraudzību, tiks izvirzītas kvalifikācijas un pieredzes prasības:
		1. Būs nepieciešams **arhitekts**, kuram ir arhitekta patstāvīgās prakses tiesības apliecinošs dokuments, kuru izsniegusi kompetenta iestāde Latvijas Republikā, vai citā valstī, ja attiecīgās valsts normatīvie akti to paredz, **un kuram ir šāda projektēšanas pieredze**: kā būvprojekta vadītājs ir vadījis vismaz viena būvprojekta izstrādi, kura sastāvā ir:
			1. publiski pieejama telpa (sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi);
			2. vismaz vienas publiskas ēkas (ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, [t.sk](http://t.sk/). izglītības un zinātnes iestāžu ēkas, ārstniecības, veselības aprūpes, sociālās aprūpes un rehabilitācijas iestāžu ēkas, tūristu un citas īslaicīgas apmešanās ēkas, kultūras un izklaides iestāžu ēkas, sporta ēkas, tirdzniecības, ēdināšanas un sadzīves pakalpojumu ēkas, pārvaldes ēkas, sakaru un transporta ēkas) projektēšanā – jaunbūve vai pārbūve;
			3. teritorijas labiekārtošana ne mazāk kā 5000m2;
			4. risināta maģistrālo inženiertīklu izbūve;
			5. būvprojekts akceptēts būvvaldē.
		2. Būs nepieciešams vismaz viens sertificēts būvspeciālists – **Ēku konstrukciju projektētājs**, kuram ir patstāvīgas prakses tiesības apliecinošs dokuments, kuru izsniegusi kompetenta iestāde Latvijas Republikā, vai citā valstī, ja attiecīgās valsts normatīvie akti to paredz un kuram ir šāda projektēšanas pieredze: kā ēku konstrukciju projektētājs ir piedalījies būvprojekta izstrādē, kura sastāvā ir:
			1. publiski pieejama telpa (sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi);
			2. vismaz vienas publiskas ēkas (ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai, [t.sk](http://t.sk/). izglītības un zinātnes iestāžu ēkas, ārstniecības, veselības aprūpes, sociālās aprūpes un rehabilitācijas iestāžu ēkas, tūristu un citas īslaicīgas apmešanās ēkas, kultūras un izklaides iestāžu ēkas, sporta ēkas, tirdzniecības, ēdināšanas un sadzīves pakalpojumu ēkas, pārvaldes ēkas, sakaru un transporta ēkas) būvkonstrukciju projektēšanā - jaunbūve vai pārbūve;
			3. būvprojekts akceptēts būvvaldē.
		3. Pretendentam vidējam finanšu apgrozījumam projektēšanas jomā iepriekšējos trīs gados (2016., 2017, 2018.) būs jābūt vismaz EUR 200000,00 apmērā. Ja pretendents iesniegs piedāvājumu kā personu apvienība, tad norādītajam vidējam finanšu apgrozījumam projektēšanas jomā būs jābūt vismaz vienam dalībniekam.
		4. Būs jānodrošina būvprojekta daļu / sadaļu izstrādātāji ar tiesībām veikt šādus projektēšanas darbus:
			1. ūdensapgādes un kanalizācijas sistēmu projektēšana, ieskaitot ugunsdzēsības sistēmas;
			2. siltumapgādes, ventilācijas un gaisa kondicionēšanas sistēmu projektēšana;
			3. sadales un lietotāju gāzes apgādes sistēmu projektēšana;
			4. pārvades gāzes un naftas apgādes sistēmu projektēšana;
			5. elektroietaišu projektēšana;
			6. elektronisko sakaru sistēmu un tīklu projektēšana;
			7. meliorācijas sistēmu projektēšana;
			8. hidrotehnisko būvju projektēšana;
			9. ceļu projektēšana.
		5. Kvalifikācijas un pieredzes prasības sarunu procedūras nolikumā var tikt precizētas un papildinātas.
6. **CITI NOTEIKUMI**
	1. Īpašuma tiesības uz prēmēto Konkursa priekšlikumu sastāvā esošajiem materiāliem pāriet Pasūtītājam pilnā apmērā bez jebkādām atrunām to saņemšanas brīdī.
	2. Pasūtītājs patur sev tiesības iepazīstināt sabiedrību ar Konkursam iesniegtajiem metiem, publicēt tos un, ja nepieciešams, rīkot izstādi vai sabiedrisko apspriešanu.
	3. Konkursa dalībnieku autortiesības attiecībā uz publikācijām presē, līdzdalību izstādēs, kā arī uz līdzdalību projekta tālākajā izstrādē tiek ievērotas saskaņā ar spēkā esošajiem normatīvajiem aktiem.
7. **KONKURSA NOLIKUMA PIELIKUMI**
	1. Nolikumam pievienoti šādi pielikumi:

1. Pielikums. Devīzes atšifrējuma forma.

2. Pielikums. Konkursa dalībnieka pieteikuma forma dalībai Konkursā.

3. Pielikums. Prognozēto būvprojekta izstrādes, autoruzraudzības un orientējošo būvdarbu izmaksu forma.

4. Pielikums. Konkursa projektēšanas programma.

5. Pielikums. Konkursa materiālu saraksts.

**1.pielikums**

ID Nr. LPK 2019/1

**DEVĪZES ATŠIFRĒJUMA FORMA**

Devīze:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieks:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs vai personas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja reģistrācijas numurs (ja piešķirts): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktinformācija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksta atšifrējums)*

**2.pielikums**

ID Nr. LPK 2019/1

**PIETEIKUMS DALĪBAI METU KONKURSĀ**

**“Latvijas Paralimpiskā sporta centra izbūvesarhitektoniskā vīzija”**

Metu konkursa iepirkuma identifikācijas Nr. LPK 2019/1

Saskaņā ar Konkursa nolikumu, apliecinām, ka:

1. <*Dalībnieka nosaukums*> (turpmāk – Dalībnieks) piekrīt Konkursa Nolikuma noteikumiem, un garantē nolikuma prasību izpildi. Konkursa noteikumi ir skaidri un saprotami.
2. Iesniegtajā metā nav izmantoti trešo personu autortiesību objekti, pretējā gadījumā Dalībnieks apņemas segt visus Pasūtītāja zaudējumus, kuri saistīti ar iespējamo tiesvedību par autora personisko un mantisko tiesību pārkāpumu.
3. Ar dalību Konkursā dodam tiesības Pasūtītājam izziņot un publiskot Konkursā iesniegto metu, kā arī saskaņā ar Autortiesību likuma 14. panta pirmās daļas 5. punktu izmantot metu pēc vajadzības, tai skaitā izdarīt tajā jebkādus pārveidojumus, grozījumus un papildinājumus, un neradīs apstākļus, lai traucētu Pasūtītājam izmantot savas tiesības.
4. Autori un blakustiesību subjekti nodevuši dalībniekam visas autoru un blakustiesību subjektu mantiskās tiesības uz Konkursa ietvaros radītiem ar autortiesībām aizsargātiem darbiem un blakustiesību objektiem;
5. Visas Dalībnieka piedāvājumā sniegtās ziņas ir patiesas.
6. Informācija par Dalībnieka finanšu apgrozījumu:

|  |  |
| --- | --- |
|  | **Finanšu apgrozījums neto EUR, projektēšanas jomā** |
| 2018. gads |  |
| 2017. gads |  |
| 2016. gads |  |
| **Vidēji gadā:** |  |

1. Pieteikumam pievienoti pielikumi:
	1. Informācija par iesaistīto arhitektu un arhitekta kvalifikāciju apliecinošas ziņas vai dokumenti;
	2. Arhitekta pieredzi apliecinoši dokumenti;
	3. Informācija par iesaistīto ēku konstrukciju un projektētāja kvalifikāciju apliecinošas ziņas vai dokumenti;
	4. Ēku konstrukciju projektētājapieredzi apliecinoši dokumenti;

*<Dalībnieka nosaukums>*:

Nodokļu maksātāja reģistrācijas Nr.

Juridiskā adrese:

Biroja adrese:

Bankas rekvizīti:

Kontaktpersona:

Tālrunis:

e-pasta adrese:

Datums:

Paraksts :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pretendenta vai tā pilnvarotās personas paraksts, tā atšifrējums*[[1]](#footnote-1)*)*

**3.pielikums**

ID Nr. LPK 2019/1

**Devīze:**

**PROGNOZĒTO BŪVPROJEKTA IZSTRĀDES, AUTORUZRAUDZĪBAS UN ORIENTĒJOŠO BŪVDARBU IZMAKSU DATI**

|  |  |  |
| --- | --- | --- |
| **Nr. p.k.** | **Pozīcijas nosaukums** | **Summa, *euro* (bez PVN)** |
| 1. | Prognozētās būvprojekta izstrādes izmaksas: |  |
| 1. būvniecības kārtai |  |
| 2. būvniecības kārtai |  |
| 3. būvniecības kārtai (ja dalībnieks tādu paredz) |  |
| 2. | Prognozētās autoruzraudzības izmaksas: |  |
| 1. būvniecības kārtai |  |
| 2. būvniecības kārtai |  |
| 3. būvniecības kārtai (ja dalībnieks tādu paredz) |  |
| 3. | Orientējošo būvdarbu izmaksas: |  |
| 1. būvniecības kārtai |  |
| 2. būvniecības kārtai |  |
| 3. būvniecības kārtai (ja dalībnieks tādu paredz) |  |
| **Summa kopā:** |  |

**5.pielikums**

ID Nr. LPK 2019/1

**Konkursa materiālu saraksts**

1. Paskaidrojuma raksts
2. Grafiskā daļa
3. Zemesgrāmatas apliecības
4. Robežu regulēšanas plāns
5. Elektroietaišu ierīkošanas tehniskie noteikumi, A/S “Sadales tīkls”
6. Siltumapgādes tehniskie noteikumi, A/S “Rīgas siltums”
7. Tehniskie noteikumi, A/S “Rīgas ūdens”
1. Pieteikumu paraksta pretendentu pārstāvēt tiesīga persona vai pilnvarota persona (šādā gadījumā obligāti jāpievieno pilnvara). [↑](#footnote-ref-1)